**HETESI GYAKORLAT**

TUDNIVALÓK

**Időpont:**

A 2022/2023. tanév első félévében a hetesi gyakorlatra 2022. szeptember 19-e és 2022. december 16-a között kerül sor. Egy hétre 12 fő elsőéves hallgató lesz beosztva, tehát mindenkinek a félév során egy hetet kell eltölteni ezen a gyakorlaton.

**A gyakorlat helyszíne:** Üllői Tangazdaság 2225 Üllő, Dóra-Major

**A gyakorlat szakmai felelőse:** Dr. Sziebert Gergely

**Kijutás:**

Fehér színű BOVA típusú külön autóbusz indul az Állatorvostudományi Egyetem István utcai 74,79-es trolibusz megállóból hétfő reggel 7 órakor (kérem időben érkezzenek, az autóbusz nem vár).

Visszaindulás pénteken Üllő Dóra-Majorból az István utcába péntek délután.

Az első napon az üllői Egyetemi Klinika előtt 8.00 órakor egy külön kisbusz várja Önöket, mellyel a szállásra történik a kiszállítás.

**Szükséges eszközök:**

* tisztálkodó felszerelés (törölköző, tusfürdő, papucs, fogkefe, fogkrém, hajszárító)
* meleg pizsama
* ágynemű nem kell, az a helyszínen biztosítva van, péntek délután mindenki a sajátját húzza le
* akinek ételallergiája van, azt előre jelezze a Tanulmányi Osztályon
* az ebéd költségeit az egyetem állja, az alábbi linken: http://www.zsalyabisztro.hu/ a gyakorlat **megkezdése előtti hét péntek 12.00 óráig** adják le menüigényüket tanulmányi előadójuk részére
* a reggeli és vacsora önköltséges, ezt az üllői Penny marketben tudják megvásárolni, ennek érdekében a gyakorlati héten előzetes egyeztetést követően keddtől kezdődően egy kisbusz szállítja Önöket Üllőre, ahol 20 perc lesz biztosítva a vásárlásra, tehát első nap vigyenek magukkal reggelit, vacsorát és innivalót
* Zárt cipő (ha van lovaglócsizma)
* Gumicsizma
* Szűk szárú nadrág
* réteges, időjárásnak megfelelő felsőruházat
* esőkabát

|  |  |
| --- | --- |
| A tangazdaság biztosítja az alábbi eszközöket: kesztyű, lábszárvédő, kobak. |  |
| Amennyiben a szállással, utazással kapcsolatban bármiféle probléma merülne fel az alábbi telefonszámon 06 20 353 6765 Nagy Ferenc és a 06 30 230 7923 Jakus János áll rendelkezésükre. |  |